turjo4nis/wikipedia-bn-dump-20250701 huggingface dataset:
জাপানি লাল সেনা

জাপানি লাল সেনা () হচ্ছে ১৯৭১-এর প্রথমদিকে ফুসাকো শিগেনোবু দ্বারা লেবাননে গঠিত একটি সামরিক গ্রুপ।

কার্যক্রম
বিমান ছিনতাইয়ে পৃথিবীর ইতিহাসে জাপানী রেড আর্মি ছিল খ্যতিমান ছিল। ১৯৭০ ও ১৯৮০-এর দশকে সারা পৃথিবীতে সিরিজ বিমান ছিনতাইয়ের অনেকগুলো ঘটনাও ঘটিয়েছে তারা।

 ৩১ মার্চ , ১৯৭০: টোকিও অভ্যন্তরীণ বিমানের ফ্লাইট ৩৫১ বিমানটি ১২৭ জন যাত্রী সহ ছিনতাই করে। পরে সেই বিমানকে নিয়ে যায় নর্থ কোরিয়ায়।
 ৩০ মে ১৯৭২: ইসরাইলের তেলআবিবের লুদ আন্তর্জাতিক বিমান বন্দরে, বর্তমানে বেন গুরিয়ন আন্তর্জাতিক বিমানবন্দর, আক্রমণ করে ও গ্রেনেড ফাটিয়ে ২৬ জন মানুষকে হত্যা করে, আরও ৮০ জন আহত হয়। তিনজন আক্রমনকারীর মধ্যে একজন গ্রেনেড দ্বারা আত্মঘাতী হয়, একজন ক্রসফায়ারে মারা যায়। একমাত্র জীবিত ব্যক্তি থাকেন কোজো ওকামোতো। মনে করা হয় ঘটনার পেছনে পিএলএফপি (PFLP) দায়ী।
 জুলাই ১৯৭৩: হল্যান্ডের উপর থেকে জাপানী এয়ার লাইন্স ফ্লাইট ৪০৪ হাইজ্যাক করে লিবিয়ায় উড়িয়ে আনে। এরপর সেখানে সবাইকে মুক্ত করে দিয়ে সেই বিমান উড়িয়ে দেয় এরা।
 ১৩ সেপ্টেম্বর ১৯৭৪: হেগের ফ্রেন্স এমব্যাসিতে আক্রমণ করে কয়েকজনকে বন্দী করে জাপানী রেড আর্মি। এরপর তাদের এক নেতার মুক্তিপন, সাথে ৩ লাখ ইউএস ডলার ও একটা প্লেণ দাবির বিনিময়ে তাদেরকে মুক্ত করে দেয়।
 অগাস্ট ১৯৭৫: মালয়েশিয়ায় আমেরিকান এবং সুইডিশ রাষ্ট্রদূতকে জিম্মি করে তাদের পাঁচ জন বন্দীর মুক্তিপণ আদায় করে নেয় এবং তাদেরকে লিবিয়া পালিয়ে যেতে অনুমতি আদায় করে নেয়।
 ১১ অগাস্ট ১৯৭৬: সালে তুর্কীর ইস্তাম্বুলের আন্তর্জাতিক বিমান বন্দরে আক্রমণ করে ৪ জন মানুষ খুন করে এবং ২০ জন আহত হয়, তবে তারা বিমান ছিনতাই করতে ব্যারথ হয়।
 সেপ্টেম্বর ১৯৭৭: ফ্লাইট ৪৭২ নামের জাপানী বিমানকে ভারতের উপর থেকে ছিনতাই করে এবং সেই বিমানকে পরে ঢাকায় অবতরন করতে বাধ্য করে। এরপর শুরু হয় সেই নাটকীয়তা। ৬ জন সদস্যর মুক্তি এবং ৬ মিলিয়ন ডলার মুক্তিপন চেয়ে জাপান সরকারের কাছে দাবি নামা পেশ করে।
 ডিসেম্বর ১৯৭৭: মালয়েশিয়ান এয়ার লাইন্সের ফ্লাইট ৬৫৩ বিমানকে হাইজ্যাক করে কিউবিয়ান রাষ্ট্রদূত সহ যিনি জাপানেই যাচ্ছিলেন। সেই প্লেন সব যাত্রী নিয়ে ক্রাশ করে এবং সবাই মারা যায়।

১৯৭১ সালে জাপানী রেড আর্মি, পিএলএফপি এর সাথে যুক্ত হয়ে তৃতীয় বিশ্ব যুদ্ধের ঘোষণা দেয়। বিমান ছিনতাই ছাড়াও তারা ১৯৮০ সালের পরে মনোনিবেশ করে দূতাবাস বোমা মেরে উড়িয়ে দেয়ার কাজে। পৃথিবীর নানান দেশের আমেরিকান, জাপানী বা ইউরোপিয়ান অনেক দূতাবাস তারা উড়িয়ে দেয় নিমিষে।

তথ্যসূত্র

পুস্তকসূত্র
Blood and Rage, The Story of the Japanese Red Army, by William R Farrell, Lexington Books: Lexington, Massachusetts, USA.  
Terrorism and guerrilla warfare: forecasts and remedies by Richard L. Clutterbuck, Routledge: New York, USA. 
A Brief History of the Japanese Red Army, Too Far, Too Fast, Too Bad A review of William Farrell's Blood and Rage, by Dan Spalding, The George Jackson Brigade Information Project (online)
Red Army members expelled by Lebanon The Guardian (online) Saturday March 18, 2000
 Patricia Steinhoff interview

বহিঃসংযোগ
List of incidents attributed to the Japanese Red Army on the START database

জাপানে স্নায়ুযুদ্ধের ইতিহাস
জাপানে সাম্যবাদ
সাম্যবাদী সংগঠন
গেরিলা সংঘ
জাপানে দূর-বাম রাজনীতি
জাপানে সন্ত্রাসবাদ
গেরিলা সংগঠন
ফুসাকো শিগেনোবু

ফুসাকো শিগেনোবু () হচ্ছেন এখনকার নিষিদ্ধ জাপানি লাল সেনার প্রতিষ্ঠাতা এবং প্রাক্তন নেতা।

প্রাথমিক জীবন
শিগেনোবু ২৮ সেপ্টেম্বর ১৯৪৫ সালে টোকিওর সেতাগায়া ওয়ার্ডে জন্মেছিলেন। উচ্চ মাধ্যমিক শেষে তিনি কিকোমান কর্পোরেশনে কাজের জন্য গিয়েছিলেন এবং মেইজি বিশ্ববিদ্যালয়ের অধিভুক্ত এক নৈশ বিদ্যালয়ে কলেজের কোর্স শুরু করেন। পরবর্তীতে তিনি ইম্পেরিয়াল জাপানি সেনাবাহিনীর একজন মেজর হয়েছিলেন এবং তাকে মাঞ্চুরিয়ায় নিয়োগ দেয়া হয়, যেটি ছিলো দ্বিতীয় বিশ্বযুদ্ধের আগে ও পরে জাপানি নিয়ন্ত্রণে।

জনপ্রিয় সংস্কৃতিতে

 আইলিন ম্যাকডোনাল্ডের ১৯৯১-এর বই শ্যুট দ্য উইমেন ফার্স্ট ভুলবশত শিগানোবুকে হিরোকো নাগাটার সাথে সংশ্লেষ করেছে, ১৯৭১–১৯৭২ এর ইউনাইটেড রেড আর্মি পার্জ-এ নাগাটার কাজকে দায়ী করে।  
  জাপানী রক গায়িকা ও দীর্ঘদিনের শিগেনোবু বন্ধু প্যানটিএ ২০০৭  সালে তার অ্যালবাম ওরিবু নো কি শিতাদ প্রকাশ করেছে শিগেনোবু অ্যালবামের গানের কয়েকটি সুর লিখেছিলেন।
 অভিনেত্রী আনরি বান তাঁর নাম চরিত্রে কোজী ওয়াকামাতসু ফিল্মের ইউনাইটেড রেড আর্মি (২০০৭) চলচ্চিত্রে অভিনয় করেছিলেন।
 ২০০৮ সালে শিল্পী অ্যানিকা ওয়াই এবং স্থপতি ম্যাগি পেং শিগেনোবুকে উত্সর্গীকৃত একটি সুগন্ধি তৈরি করেছিলেন, যার নাম শিগেনোবু টোলাইট ২৩ [১]
 ২০১০ সালে শিগেনোবু এবং তাঁর মেয়ে মিকে চিলড্রেন অফ দ্য রেভোলিউশন ডকুমেন্টারিতে চিত্রিত করা হয়েছিল যা আন্তর্জাতিক ডকুমেন্টারি ফেস্টিভাল আমস্টারডামে প্রিমিয়ার হয়েছিল।

প্রকাশনাসমূহ
 ১৯৭৪:　আমার প্রেম, আমার বিপ্লব『わが愛わが革命』 Kodansha. 
 ১৯৮৩: 『十年目の眼差から』 話の特集、
 ১৯৮৪: If You Put Your Ear to the Earth, You Can Hear the Sound of Japan: Lessons from The Japanese Communist Movement 『大地に耳をつければ日本の音がする　日本共産主義運動の教訓』ウニタ書舗、
 ১৯৮৪: বৈরুত, গ্রীষ্ম ১৯৮২ 『ベイルート1982年夏』話の特集、
 ১৯৮৫: বস্তু: মধ্যপ্রাচ্য থেকে প্রতিবেদন ১ 『資料・中東レポート』1（日本赤軍との共編著）、ウニタ書舗、
 ১৯৮৬: বস্তু: মধ্যপ্রাচ্য থেকে প্রতিবেদন ২ 『資料・中東レポート』2（日本赤軍との共編著）、ウニタ書舗、
 ২০০১: আমি আপেল গাছের নিচে তোমাকে জন্মানোর সিদ্ধান্ত নিয়েছি 『りんごの木の下であなたを産もうと決めた』幻冬舎、
 ২০০৫: Jasmine in the Muzzle of a Gun: Collected Poems of Shigenobu Fusako 『ジャスミンを銃口に　重信房子歌集』幻冬舎、
 ২০০৯: জাপানি লাল সেনার একটি ব্যক্তিগত ইতিহাস: প্যালেস্টাইনের সাথে 『日本赤軍私史　パレスチナと共に』河出書房新社、
 ২০১২: বিপ্লবের ঋতু: প্যালেস্টাইনের যুদ্ধক্ষেত্র থেকে 『革命の季節 パレスチナの戦場から』幻冬舎、

তথ্যসূত্র

জাপানি সাম্যবাদী
জীবিত ব্যক্তি
১৯৪৫-এ জন্ম
টোকিওর ব্যক্তিত্ব
মেজি বিশ্ববিদ্যালয়ের প্রাক্তন শিক্ষার্থী
সায়রা বানু

সায়রা বানু (, , জন্ম: ২৩ আগস্ট ১৯৪৪), এছাড়াও সাইরা বানো হিসাবেও পরিচিত, হলেন একজন ভারতীয় বলিউড অভিনেত্রী এবং বলিউডের কিংবদন্তি অভিনেতা দিলীপ কুমার এর সহধর্মিনী। তিনি ১৯৬১ থেকে শুরু করে ১৯৮০ সাল পর্যন্ত বলিউডের অনেক ছবিতে অভিনয় করেছেন।

প্রাথমিক জীবন 
সায়রা বানু, অভিনেত্রী নাসিম বানু এবং চলচ্চিত্র প্রযোজক মিঞা এহসান উল হক এর ঘরে ভারতে জন্মগ্রহণ করেন; যিনি মুম্বাই এর মধ্যে ফুল এবং পাকিস্তানে ওয়াদাহ দুটি বিখ্যাত চলচ্চিত্র প্রযোজনা করেন। সায়রা লন্ডনে তার শৈশব কালের উল্লেখযোগ্য অংশ ব্যয় করেন এবং সেখানেই তার স্কুলজীবন সমাপ্ত করেন।

অভিনয় জীবন
সায়রা বানু মাত্র ১৬ বছর বয়সে ১৯৬০ সালে বলিউডের ছবিতে অভিনয়ের মাধ্যমে নায়িকা হিসেবে আত্মপ্রকাশ করেন। তিনি একটি অনুষ্ঠানে বলেন যে, তার কোন প্রতিভা এবং কোন নাচের অভিজ্ঞতা ছিল না।

ব্যক্তিগত জীবন 

সায়রা বানু ১৯৬৬ সালে বলিউড কিংবদন্তি দিলীপ কুমার এর সাথে বিবাহ বন্ধনে আবদ্ধ হন। তখন তার মাত্র ২২ বছর বয়স ছিল কিন্তু এই সময়ে দিলীপ কুমারের বয়স ছিল ৪৪ বছর, আর এতে করে তাদের বয়সের ব্যবধান ছিল ২২ বছরের।

চলচ্চিত্রের তালিকা 

 জঙ্গল (১৯৬১) ... রাজকুমারী 'রাজ' 
 শাদী (১৯৬২) ....  
 ব্লফমাষ্টার (১৯৬৩) .... সীমা
 দুর কি আওয়াজ (১৯৬৪) 
 আও প্যায়ার কারে (১৯৬৪)
 আয়ে মিলক কি বেলা (১৯৬৪) ... বরখা চৌধুরী
 এপ্রিল ফুল (১৯৬৪) ... মধু/রিতা ক্রিশ্চিতা
 সাজ অর আওয়াজ (১৯৬৬) 
 ইয়ে জিন্দেগী কিতনি হাসিন হ্যায় (১৯৬৬) 
 প্যায়ার মোহাব্বত (১৯৬৬) 
 সাগরিদ (১৯৬৭) 
 দিওয়ানা (১৯৬৭) 
 আমান (১৯৬৭) 
 পাদোসান (১৯৬৮) 
 ঝুক গায়া আসমান (১৯৬৮) 
 আদমী অর ইনসান (১৯৬৯) 
 গোপি (১৯৭০)
 পূর্ব অর পশ্চিম (১৯৭০) 
 ভিক্টোরিয়া নাম্বার ২০৩ (১৯৭২) 
 ইন্টারন্যাশনাল ক্রুক (১৯৭৩) 
 রেশাস কি দুরি (১৯৭৩) 
 জোয়ার ভাটা (১৯৭৩) 
 সাগিনা (১৯৭৪) 
 পকেট মার (১৯৭৪) 
 জামির (১৯৭৪) 
 প্যায়সে কি গুড়িয়া(১৯৭৪)
 সাজিশ (১৯৭৫) 
 চৈতালী (১৯৭৫) 
 হিরা ফেরী (১৯৭৬) 
 বৈরাগ (১৯৭৬) 
 নেহলে পে দেহলা (১৯৭৬)
 কালা আদমী (১৯৭৮) 
 দুনিয়া (১৯৮৪) 
 ফয়সাল (১৯৮৮)

তথ্যসূত্র

বহিঃসংযোগ 

 

১৯৪৪-এ জন্ম
জীবিত ব্যক্তি
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় মুসলিম
ভারতীয় অভিনেত্রী
২০শ শতাব্দীর ভারতীয় অভিনেত্রী
উত্তরাখণ্ডের অভিনেত্রী
২০শ শতাব্দীর ভারতীয় মুসলিম
মুম্বইয়ের অভিনেত্রী
দিলীপ কুমার
দ্য ক্লেফট

দ্য ক্লেফট (২০০৭) নোবেল বিজয়ী সাহিত্যিক ডোরিস লেসিং এর লেখা একটি উপন্যাস। এটি মূলত নারীবাদের উপরে লেখা অন্যতম একটি উপন্যাস।

কাহিনী সংক্ষেপ
গল্পটি রোমান সম্রাট নিরোর রাজত্ব কালে একজন রোমান ঐতিহাসিক দ্বারা বর্ণনা করা হয়। সে গল্পটি বলে মনুষ্যজাতির শুরুর গোপন ইতিহাস হিসেবে, যা একত্রিত করা হয় বিভিন্ন নথিপত্রের বর্জিতাংশ এবং কথিত ইতিহাস থেকে যা যুগ যুগ ধরে বলা হচ্ছে।

সৃষ্টির শুরুতে মনুষ্যজাতি শুধুমাত্র নারীদের দ্বারা অযৌন প্রক্রিয়ায় উৎপাদন করা হতো। এই নারীরা ছিলো শান্ত জাতি এবং তাদের অল্প কিছু সমস্যা ছিলো। তারা সমুদ্রের পাড়ে বাস করতো এবং আংশিকভাবে জলজও ছিলো। তারা নিজেদেরকে ক্লেফট নামে ডাকতো যা একটি বড় শিলা দ্য ক্লেফট এর একটি বড় ফাটল থেকে এসেছে, যেটিকে তারা পবিত্র বলে গণ্য করতো এবং শিলাটি দেখতে নারী যোনির অনুরূপ ছিলো।

একদিন একজন ক্লেফট একটি পুরুষ সন্তান জন্ম দেয় যেটিকে তারা দানব নামে অভিহিত করে। এটি এমন ভয়ের উদ্রেক ঘটায় যে ছেলেটিকে ক্লেফটরা হত্যা করে। কিন্তু আরও দানব জন্ম হতে থাকে এবং ক্লেফটরা দানব নামে অভিহিত ছেলে শিশুদের একটি শিলার উপর রেখে আসে মারা যাওয়ার জন্য। কতগুলো ঈগল যেগুলো তাদের পাশেই বাস করতো, তারা মরণাপন্ন শিশুদের দেখে ছোঁ মেরে নিয়ে যায় এবং তাদেরকে কাছের একটি উপত্যকায় ফেলে দেয় যেখানে শিশু গুলো উপকারী হরিণ কর্তৃক পালিত হয়। বাচ্চা গুলো ধীরে ধীরে বড় হয় এবং নিজেদেরকে প্রতিরোধ করতে শেখে। ঈগলের দ্বারা আরো অনেক বালক শিশু ঐখানে আনার দ্বারা দ্রুত তাদের নিজেরদের একটি আলাদা জাতির উত্থান ঘটে।

একদিন একজন নারী ঐ উপত্যকার উপর দিয়ে বেড়ানোর সময় ঐখানের নতুন পুরুষ জাতির দ্বারা ধর্ষিত হয়। তারপর নারীটি ঐখান থেকে পালিয়ে আসে এবং নয় মাস পরে নতুন, মিশ্র ধরনের এক শিশুর জন্ম দেয়। যখন ঐ নারীটি (ক্লেফট) এই ঘটনা অন্য সব ক্লেফটদের বলে তখন এই দুই জাতি একে অপরের সংস্পর্শে আসে। তবুও ক্লেফটদের কর্ত্রী দানবগুলোকে (পুরুষ) ভয় পায় এবং মেরে ফেলার সিদ্ধান্ত নেয়।

তথ্যসূত্র

ডোরিস লেসিং-এর উপন্যাস
২০০৭-এর উপন্যাস
স্টেট দুমা

স্টেট ডুমা বা স্টেট দুমা () রাশিয়া সরকারের আইনসভার অন্যতম অংশ এবং জাতীয় সংসদের নিম্নকক্ষ হিসেবে পরিচিত। উচ্চকক্ষ হিসেবে রয়েছে ফেডারেশন কাউন্সিল। ১৯০৬ সালে স্টেট দুমা’র সর্বপ্রথম প্রতিষ্ঠা পায় ও রাশিয়া’র প্রথম নির্বাচিত সংসদ হিসেবে গণ্য করা হয়। ১৯২২ সালে সোভিয়েত সংসদ এর স্থলাভিষিক্ত হয়। পরবর্তীতে ১৯৯৩ সালে এটি পুনরায় প্রতিষ্ঠিত হয়। ১৯৯৩ সালে রাশিয়া সাংবিধানিক সঙ্কটের প্রেক্ষাপটে বরিস ইয়েলেৎসিন নতুন সংবিধান প্রবর্তন করতে বাধ্য হন। এরফলে সুপ্রিম সোভিয়েতের পরিবর্তে স্টেট দুমা স্থলাভিষিক্ত হয়। রুশ সাধারণ জনগণের জনমত প্রতিফলনের জন্য গণভোটের মাধ্যমে এ নিম্নকক্ষটি অনুমোদিত হয়।
 
আইন প্রণয়ন, প্রধানমন্ত্রী নির্বাচন, সরকারের কার্যাবলী পর্যবেক্ষণ, রাষ্ট্রপতিকে ক্ষমতা থেকে অপসারণসহ নতুন নির্বাচনের আয়োজন স্টেট ডুমা’র মাধ্যমে করা হয়ে থাকে। যে-কোন ধরনের আইন প্রণয়ন ও পরিবর্তন করার ক্ষমতা এ কক্ষের রয়েছে। সাধারণ সংখ্যাগরিষ্ঠ ভোটের মাধ্যমেই যে-কোন ধরনের আইনকে বৈধতা দেয়া হয়। এর আসন সংখ্যা ৪৫০। সংসদ সদস্যদেরকে ডেপুটি হিসেবে অভিহিত করা হয়। ম্যানেজ স্কয়ারের কাছে মস্কোর কেন্দ্রস্থলে এর সদর দফতর অবস্থিত।

সদস্য পদ 
২১ বা তদূর্ধ্ব বয়সী যে-কোন রুশ নাগরিক নির্বাচনে অংশগ্রহণের যোগ্য বলে বিবেচিত হন। যদি তিনি নির্বাচনে বিজয় লাভ করে, তাহলে তিনি স্টেট দুমা’য় ডেপুটি হিসেবে অংশগ্রহণ করেন। কিন্তু, নির্বাচিত একই ব্যক্তি ফেডারেশন কাউন্সিলের ডেপুটি হিসেবে নির্বাচিত হতে পারবেন না। এছাড়াও, স্টেট দুমা’র ডেপুটি অন্য কোন রাষ্ট্রীয় সংস্থা কিংবা স্থানীয় স্বায়ত্ত্বশাসিত সরকারের কোন কার্যালয়ের দায়িত্বে থাকতে পারবেন না। স্টেট দুমা কর্তৃক প্রদত্ত ডেপুটির কার্যালয়টি পূর্ণাঙ্গকালীন সময়ের জন্য নির্ধারিত ও একটি পেশাদার পদ। তাই, স্টেট দুমা’র ডেপুটিগণ অন্য কোন সরকারি প্রতিষ্ঠানে কর্ম করতে পারবেন না অথবা শিক্ষকতা, গবেষণা কিংবা সৃষ্টিশীল কর্মকাণ্ড ছাড়া আর্থিক সুবিধাপ্রাপ্ত কর্মে যুক্ত হতে পারবেন না।

রাষ্ট্রপতির প্রতিনিধি 
 আলেকজান্ডার ইয়াকোভলেভ (১৮ ফেব্রুয়ারি, ১৯৯৪ - ১০ ফেব্রুয়ারি, ১৯৯৬)
 আলেকজান্ডার কোটেনকভ (১০ ফেব্রুয়ারি, ১৯৯৬ - ৫ এপ্রিল, ২০০৪)
 আলেকজান্ডার কোসোপকিন (৫ এপ্রিল, ২০০৪ থেকে)

তথ্যসূত্র

বহিঃসংযোগ 
  Official site

রাশিয়া 
১৯৯৩-এ রাশিয়ায় প্রতিষ্ঠিত
রাশিয়া সরকার
উইলি নেলসন

উইলি হিউ নেলসন( জন্মঃ২৯ এপ্রিল ১৯৩৩) হলেন একজন আমেরিকান সঙ্গীত শিল্পী। এছাড়াও একাধারে তিনি ছিলেন গীতিকার, সুরকার লেখক, অভিনেতা, কবি এবং একজন সক্রিয় সমাজকর্মী। শটগান উইলি (১৯৭৩) অ্যালবামের ব্যাপক জনপ্রিয়তা এবং রেড হেডেড স্ট্রেঞ্জার (১৯৭৫) ও স্টারডাস্ট (১৯৭৮) অ্যালবামের বাণিজ্যিক সফলতা তাকে আমেরিকান দেশীয় সঙ্গীতের একজন অন্যতম প্রভাবশালী ও জনপ্রিয় সঙ্গীত শিল্পীতে পরিণত করে ১৯৬০ সালের দিকে আমেরিকায় দেশীয় ও লোকোসঙ্গীতের উপর সংরক্ষণশীলদের বিধিনিষেধ আরোপের পর কান্ট্রি মিউজিক বা দেশীয় সঙ্গীত আরও ব্যাপকভাবে জনপ্রিয় হয়ে ওঠে। সর্বকালের সর্বোচ্চ জনপ্রিয় কান্ট্রি মিউজিকগুলোর মধ্যে উইলি নেলসনের বেশ কয়েকটি জনপ্রিয় সঙ্গীত রয়েছে যা তাকে আমেরিকান কান্ট্রি মিউজিকের কিংবদন্তি করে তুলেছে। সঙ্গীতের বাইরেও তিনি প্রায় ৩০ টি চলচ্চিত্রে অভিনয় করেছেন, ততোধিক বইয়ের সহঃ লেখক এবং তিনি একজন সক্রিয় সমাজকর্মী হিসেবেও কাজ করেছেন। তিনি মূলত নবায়নযোগ্য জ্বালানির ব্যবহার ও গাঁজার সেবনকে বৈধতা দেওয়ার জন্য আন্দোলনে নেমেছিলেন।

১৯৩৩ সালে আমেরিকায় যখন মহামন্দা চলছিল তখন টেক্সাসের একটি গরিব পরিবারে তার জন্ম হয়। দারিদ্রের কারণে তার বাবা মা কাজের সন্ধানে রাজ্যের বাইরে থাকার কারণে তিনি তার দাদা- দাদীর কাছে মানুষ হন। উইলি মাত্র সাত বছর বয়সে গান লিখা শুরু করেন এবং মাত্র দশ বছর বয়সেই একটি ব্যান্ডে যোগদান করেন। উচ্চ বিদ্যালয়ে থাকা কালীন তিনি একটি স্থানীয় ব্যান্ডের ভোকালিস্ট ও লিড গিটারিস্ট হিসেবে কাজ করেন। স্নাতক পাশ করার পর তিনি মার্কিন বিমান বাহিনীতে যোগদান করেন কিন্তু পিঠে সমস্যা থাকার কারণে সেখানে তার বেশিদিন চাকরি করা সম্ভব হয় নি। এরপর ১৯৫১ সালের দিকে তিনি বায়লর বিশ্ববিদ্যালয়ে অধ্যয়ন শুরু করেন। সঙ্গীতের দিকে বেশি ঝুঁকে যাওয়ার কারণে বিশ্ববিদ্যালয় থেকে তার আর ডিগ্রি নেওয়া হয়ে ওঠে নি । পড়াশুনা ছেড়ে দিয়ে তিনি সঙ্গীতে পুরোদমে মনোনিবেশ করেন এবং একের পর এক জনপ্রিয় অ্যালবাম বেড় করতে থাকেন।

তথ্যসূত্র

বইসমূহ

বহিঃসংযোগ 
 
 [ Willie Nelson] at Allmusic
 

১৯৩৩-এ জন্ম
জীবিত ব্যক্তি
মার্কিন সঙ্গীতশিল্পী
মার্কিন অভিনেতা
মার্কিন পুরুষ গিটারবাদক
গ্র্যামি পুরস্কার বিজয়ী
কলাম্বিয়া রেকর্ডসের শিল্পী
২১শ শতাব্দীর মার্কিন অভিনেতা
গ্র্যামি আজীবন সম্মাননা পুরস্কার প্রাপক
২১শ শতাব্দীর মার্কিন সঙ্গীতশিল্পী
মার্কিন যুক্তরাষ্ট্রের এলজিবিটিকিউ অধিকার কর্মী
টেক্সাসের গীতিকার
টেক্সাসের সঙ্গীতশিল্পী
২০শ শতাব্দীর মার্কিন অভিনেতা
২০শ শতাব্দীর মার্কিন সঙ্গীতশিল্পী
২০শ শতাব্দীর মার্কিন লেখক
২১শ শতাব্দীর মার্কিন লেখক
মার্কিন পরিবেশবাদী
টেক্সাসের অভিনেতা
টেক্সাসের সক্রিয়কর্মী
২০শ শতাব্দীর মার্কিন গিটারবাদক
দিমিত্রি কিসলিয়ভ

দিমিত্রি কন্সতান্তিনোভিচ কিসলিয়ভ (, , জন্ম ২৬ এপ্রিল, ১৯৫৪) হচ্ছেন একজন রুশীয় সাংবাদিক।

ডিসেম্বর ২০১৩ সালে তাকে রাশিয়ান প্রেসিডেন্ট ভ্লাদিমির পুতিন   রাশিয়ান সরকারি মালিকানাধীন আন্তর্জাতিক সংবাদ সংস্থা Rossiya Segodnya-তে নিয়োগ দেন। তিনি রাশিয়ান রাষ্ট্রীয় টিভি কোম্পানি VGTRK উপপরিচালক হিসেবে কাজ করেন।

তার মতামত রাশিয়া এবং পশ্চিমা উভয় দিকে বিতর্কিত হয়েছে, বিশেষ করে গে মানুষ এবং ইউরোময়দানদের ক্ষেত্রে, ক্রিমিয়ার ২০১৪ সঙ্কট এবং আইএসআইএস-এর সাথে মার্কিন সম্পৃক্ততার অভিযোগের বিষয়ে। উপরন্তু, তার প্রদর্শনীকে প্রো-পুতিন প্রচারযন্ত্র হিসেবে পুতিন বিরোধী অন্যান্য মিডিয়া অভিযুক্ত করেছে।

ক্রিয়াকলাপ এবং মন্তব্য
কিসলিয়ভ সমকামীদেরকে এবং ২০১৪ ক্রিমিয়ান সঙ্কটের সময় তার বিবৃতি ও ভাষ্য পশ্চিমা বিশ্বে বিশেষ কুখ্যাতি অর্জন করেছে।

তথ্যসূত্র

১৯৫৪-এ জন্ম
জীবিত ব্যক্তি
রুশ পুরুষ সাংবাদিক
রুশ টেলিভিশন উপস্থাপক
রুশ জাতীয়তাবাদী
রুশ উদ্দেশ্যপ্রণোদিত প্রচারক
রাশিয়ান মিডিয়া এক্সিকিউটিভ
মস্কোর গণমাধ্যম ব্যক্তি
যোদ্ধা: দ্য ওয়ারিয়র

যোদ্ধা: দ্য ওয়ারিয়র হচ্ছে রাজ চক্রবর্তী পরিচালিত এবং শ্রী ভেঙ্কটেশ ফিল্মস প্রযোজিত একটি বাংলা চলচ্চিত্র। এই চলচ্চিত্রটিতে অভিনয় করেছেন দেব, মিমি চক্রবর্তী প্রমুখ। এতে দেবের বিপরীতে প্রথমবারের মতো অভিনয় করছেন মিমি। ২০১৪ সালের ১৮ মার্চ থেকে এর দৃশ্যায়ণ শুরু হয়। এটি রাম চরণ, কাজল আগারওয়াল অভিনীত তেলুগু ব্লকবাস্টার চলচ্চিত্র মাগাধীরা-এর পুনঃনির্মাণ।

২০১৪ সালের ১৫ আগস্ট এই চলচ্চিত্রের ট্রেলার মুক্তি পায় এবং ২০১৪ সালের ১ অক্টোবর দুর্গাপূজার মহাসপ্তমীর দিন  চলচ্চিত্রটি মুক্তিলাভ করে।

কাহিনি 
ছবিতে একই সাথে দুটি জন্ম দেখানো হয়। ৪০০ বছর আগের মৌর্যযুগের এক যুদ্ধের কাহিনির উপর ভিত্তি করে এই চলচ্চিত্রটির গল্প এগিয়েছে। এতে সেনাপতি রুদ্র (দেব) এবং রাজকুমারী দুর্গা (মিমি চক্রবর্তী)।

অভিনয়ে 
 দেব - রুদ্রপ্রতাপ;
 মিমি চক্রবর্তী - দুর্গা / নন্দিনী;
 রজতাভ দত্ত
 নিজেল আক্কারা
সহ আরো অনেকে।

সংগীত 

এই চলচ্চিত্রের সংগীত পরিচালনা করেছেন ইন্দ্রদীপ দাশগুপ্ত, স্যাভি গুপ্ত। গান লিখেছেন রিদ্ধি সেন, শ্রীজাত, প্রসেন প্রমুখ।

প্রযোজনা

শুরু 

এই চলচ্চিত্রের জন্য পশ্চিম মেদিনীপুর-এর চন্দ্রকোণা প্রয়াগ ফিল্ম সিটিতে একটি বিশাল সেট নির্মাণ করা হয়েছিল। এতে নানান ঐতিহাসিক বস্তু ব্যবহৃত হয়। তাই এই চলচ্চিত্র নিয়ে রাজ চক্রবর্তীকে প্রচুর কাজ করতে হয়েছে। এতে প্রচুর কম্পিউটার গ্রাফিক্স ব্যবহৃত হয়। দেব বলেছেন, "চাঁদের পাহাড়ের পর এটিই আমার সবচেয়ে বড় কাজ।" চলচ্চিত্রের জন্য দেবকে বিশেষভাবে নিজের শরীরকে নির্মাণ করতে হয়েছে। এতে প্রাচীনকালের অস্ত্রশস্ত্র-পোশাক দেখানো হয়। মিমিকে চলচ্চিত্রটির জন্য শুধুমাত্র সেদ্ধ মুরগী ও সেদ্ধ সবজি খেয়েই তাকে থাকতে হয়েছে।

দৃশ্যায়ণ 

১৮ই মার্চ, ২০১৪ সালে শুরু হয় চলচ্চিত্রটির দৃশ্যায়ণের কাজ। প্রয়াগ ফিল্মসিটিতে নির্মিত বাংলা চলচ্চিত্রের এযাবৎকালের সবচেয়ে বড় সেটে ৪০ ডিগ্রী সেলসিয়াস তাপমাত্রায় এর দৃশ্যায়ণের কাজ চলে। কাহিনির প্রয়োজনে প্রায় ৭০০ সৈন্যকে তৈরি করা হয়। এছাড়া সেটের ঘোড়াশালে ঘোড়া এবং হাতিশালে হাতি ব্যবহৃত হয় শ্যুটিংয়ের জন্য। প্রায় ১০০ দিন ধরে দৃশ্যধারণ করা হয়।

মুম্বাইয়ের যেখানে "সারাটি দিন" গানের দৃশ্যায়ণ সম্পন্ন হয়, সেখানেই প্রখ্যাত চলচ্চিত্র যোধা-আকবর চলচ্চিত্রের দৃশ্যধারণের কাজ হয়েছিল।

কোরিওগ্রাফি 
এই চলচ্চিত্রের কোরিওগ্রাফি করেছেন বলিউডের প্রখ্যাত কোরিওগ্রাফার আদিল সেখ। এর নাচের ধরন বেশ প্রশংসিত হয়।

তথ্যসূত্র

বহিঃসংযোগ 

 

বাংলা ভাষার চলচ্চিত্র
আইটেম নাম্বার বিশিষ্ট চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
২০১৪-এর চলচ্চিত্র
২০১০-এর দশকের বাংলা ভাষার চলচ্চিত্র
তেলুগু চলচ্চিত্রের বাংলা পুনর্নির্মাণ
ভারতীয় ফ্যান্টাসি অ্যাকশন চলচ্চিত্র
ইন্দ্রদীপ দাশগুপ্ত সুরারোপিত চলচ্চিত্র
পুনর্জন্ম সম্পর্কিত চলচ্চিত্র
ভারতীয় প্রণয়ধর্মী অ্যাকশন চলচ্চিত্র
রাজ চক্রবর্তী পরিচালিত চলচ্চিত্র
সাইমন আনোয়ার

সাইমন আনোয়ার বাট (; জন্ম: ১৫ মার্চ ১৯৭৯) হলেন সংযুক্ত আরব আমিরাত জাতীয় ক্রিকেট দলের প্রাক্তন ক্রিকেটার। তিনি একজন ডানহাতি ব্যাটসম্যান হিসেবে খেলে থাকেন। এছাড়াও তিনি দলের প্রয়োজনে মাঝেমধ্যে ডানহাতি মিডিয়াম ফাস্ট বোলিংও করে থাকেন।

খেলোয়াড়ী জীবন
আনোয়ার তার একদিনের আন্তর্জাতিক ম্যাচে অভিষেক ঘটে স্কটল্যান্ড ক্রিকেট দলের বিরুদ্ধে ১ ফেব্রুয়ারি ২০১৪ সালে। পরবর্তী মাসেই তার টুয়েন্টি২০ আন্তর্জাতিক ম্যাচে নেদারল্যান্ড দলের বিরুদ্ধে অভিষেক হয়। তার অভিষেক টি২০ আন্তর্জাতিক ম্যাচে তিনি অসাধারণ একটি ইনিংস উপহার দেন, যেখানে তিনি মাত্র ১৯ বলে ৩২ রান করেন।

ক্রিকেট বিশ্বকাপ 
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য আনোয়ার-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় তিনি শতরান করার গৌরব অর্জন করেন। নিজস্ব ব্যক্তিগত সর্বোচ্চ ১০৬ রান করেন মাত্র ৮৩ বলে যা বিশ্বকাপের কোন খেলায় প্রথম আমিরাতি ক্রিকেটার হিসেবে প্রথম শতরান। এছাড়াও, আমজাদ জাভেদকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। তার এ অসাধারণ কৃতিত্ব স্বত্ত্বেও সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।

তথ্যসূত্র

বহিঃসংযোগ 
 
 

আমিরাতি ক্রিকেটার
১৯৭৯-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
শিয়ালকোট থেকে আগত ক্রিকেটার
পাকিস্তানি ক্রিকেটার
সার্ভিস ইন্ডাস্ট্রিজের ক্রিকেটার
শিয়ালকোটের ক্রিকেটার
শিয়ালকোট স্ট্যালিয়ন্সের ক্রিকেটার
কাশ্মীরি বংশোদ্ভূত পাকিস্তানি ব্যক্তি
দুর্নীতির অভিযোগে নিষিদ্ধঘোষিত ক্রিকেটার
আহমেদ রাজা

আহমেদ রাজা (; জন্ম: অক্টোবর ১০, ১৯৮৮) হলেন একজন সংযুক্ত আরব আমিরাত দলের ক্রিকেটার যিনি বর্তমানে জাতীয় দলের হয়ে আন্তর্জাতিক ক্রিকেট খেলছেন। রাজা বাহাতি ব্যাটসম্যান এবং বাহাতি স্লো লেফট আর্ম অর্থডক্স বোলার।

খেলোয়াড়ী জীবন 
রাজার লিস্ট এ ক্রিকেটে অভিষেক হয় ২০০৬ সালে "ভারত এ" দলের বিরুদ্ধে। এরপর ২০০৭ সালে আইসিসি ইন্টারকন্টিনেন্টাল কাপে স্কটল্যান্ড বিরুদ্ধে তার প্রথম শ্রেণীর আত্মপ্রকাশ হয়। ২০০৯ সালের এসিসি টোয়েন্টি ২০ কাপ রাজা ইন মইজ শহীদের সাথে ১২ উইকেট লাভ করে সংযুক্ত আরব আমিরাত এর যুগ্ম নেতৃস্থানীয় উইকেট সংগ্রাহক ছিলেন।

বহিঃসংযোগ 
 Ahmed Raza on CricketArchive

আমিরাতি ক্রিকেটার
১৯৮৮-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
শারজাহের ব্যক্তি
সংযুক্ত আরব আমিরাত জাতীয় ক্রিকেট দলের অধিনায়ক
শরফুদ্দীন আবু তাওয়ামা

শরফুদ্দিন আবু তাওয়ামা (আরবী: شرف الدين أبو توامة)একজন বিশিষ্ট আলেম, সূফী সাধক এবং ইসলামি আইনবিদ। বাংলাদেশের সোনারগাঁয়ে তিনি খ্রিস্টীয় ১৩ শতাব্দীতে একটি খানকাহ ও মাদ্রাসা প্রতিষ্ঠা করেন। ধারণা করা হয়, এটাই উপমহাদেশের সর্বপ্রথম হাদিস শিক্ষাদানের কেন্দ্র। হাদিস এবং ইসলামি আইনশাস্ত্রের পাশাপাশি তিনি ভেষজশাস্ত্র, গণিত, ভূগোল শাস্ত্র এবং রসায়ন শাস্ত্রেও একজন পণ্ডিত ব্যক্তি ছিলেন।

রচনাবলী 
শায়খ আবু তাওয়ামার লেখা মনজিলে মাকামাত গ্রন্থটি সুফি দর্শনের ওপর প্রাচীন বংলায় লিখিত একটি উল্লেখযোগ্য ইসলামী দর্শন গ্রন্থ বলে মনে করা হয়। তবে এ গ্রন্থটির কোন কপি পাওয়া যায়নি। এছাড়া সোনারগাঁ বিদ্যাপীঠে অবস্থানকালে শায়খ আবু তাওয়ামা ছাত্রদের উদ্দেশে যে ফিকহ বিষয়ক বক্তৃতা দিতেন, এ বক্তৃতাগুলোর সংকলনগুলো নিয়ে ফার্সি ভাষায় রচিত নামে-ই-হক নামে একটি  গ্রন্থের অস্তিত্ব পাওয়া যায়। এই বইতে ১৮০টি কবিতা আছে। গ্রন্থটি ১৮৯৫ খ্রিস্টাব্দে বোম্বাই (বর্তমান মুম্বাই) থেকে এবং ১৯১৩ খ্রিস্টাব্দে কানপুর থেকে প্রকাশিত হয়।

সোনারগাঁ একাডেমি

তথ্যসূত্র

আরো দেখুন 

১৩০০-এ মৃত্যু
বাংলাদেশী সুফি সাধক
সুফি সাধক
সুফি শিক্ষক
সুফি লেখক
১৩শ শতাব্দীর ইসলামের মুসলিম পণ্ডিত
হানাফী ব্যক্তি
১৩শ শতাব্দীর ভারতীয় মুসলিম
বাংলাদেশে সুফিবাদ
আমজাদ জাভেদ

আমজাদ জাভেদ (; জন্ম: ৫ জুলাই ১৯৮০) দুবাই, সংযুক্ত আরব আমিরাত) হলেন একজন এমিরেটি ক্রিকেটার। তিনি একজন অল-রাউন্ডার হিসেবে ডানহাতি ব্যাটিং এবং ডানহাতি মিডিয়াম ফাস্ট বল করে থাকেন। তিনি বর্তমানে সংযুক্ত আরব আমিরাত ক্রিকেট দলের হয়ে এশিয়া কাপ খেলছেন। আমজাদ জাভেদ দাদা ৫০ বছর আগে লাহোর, পাকিস্তান থেকে দুবাই চলে এসেছিলেন, যখন তার পিতার বয়স ছিল মাত্র ২ বছর।

খেলোয়াড়ী জীবন 
জাভেদের একদিনের আন্তর্জাতিক ক্রিকেট ম্যাচে সংযুক্ত আরব আমিরাত দলের হয়ে বাংলাদেশ বিরুদ্ধে অভিষেক ঘটে ২০০৮ সালের এশিয়া কাপে গাদ্দাফি স্টেডিয়ামে। তিনি বল হাতে ২ ওভারে কোন উইকেট লাভ না করলেও ব্যাট হাতে ১টি ছয় এবং ১টি চারের মাধ্যমে ১০ রান করতে সামর্থ্য হন।

২০০৯ সালের বিশ্বকাপ কোয়ালিফায়ার ম্যাচে জাভেদ ১৭টি চার এবং ৮টি ছয়ের সাহায্যে ১১৭ বলে ১৬৪ রান করেন। আর তার এই অসাধারণ নৈপূণ্যর জন্য তার দল ডেনমার্ক দলের বিরুদ্ধে ১১২ রানের বিশাল ব্যাবধানে জয় লাভ করেন।

ক্রিকেট বিশ্বকাপ 
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য জাভেদ-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় সাইমন আনোয়ারকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। ঐ খেলায় সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।

তথ্যসূত্র

বহিঃসংযোগ 
 ক্রিকেট আর্কাইভ
 ইএসপিএন ক্রিকইনফো

আমিরাতি ক্রিকেটার
১৯৮০-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
সংযুক্ত আরব আমিরাত জাতীয় ক্রিকেট দলের অধিনায়ক
রোহান মুস্তাফা

রোহান মুস্তাফা (; জন্ম: ৭ অক্টোবর; ১৯৮৮) হলেন একজন সংযুক্ত আরব আমিরাত জাতীয় ক্রিকেট দলের ক্রিকেটার।  মুস্তাফা একজন বাহাতি ব্যাটসম্যান এবং ডানহাতি স্লো বোলার হিসেবে খেলছেন।

খেলোয়াড়ী জীবন
রোহনের একদিনের আন্তর্জাতিক ক্রিকেট প্রতিযোগীতায় স্কটল্যান্ড দলের বিরুদ্ধে অভিষেক হয়। এর এক মাস পরে তিনি টুয়েন্টি২০ আন্তর্জাতিক ম্যাচে অভিষিক্ত হন নেদারল্যান্ড জাতীয় ক্রিকেক দলের বিরুদ্ধে।

তথ্যসূত্র

বহিঃসংযোগ 
 
 

১৯৮৮-এ জন্ম
জীবিত ব্যক্তি
আমিরাতি ক্রিকেটার
সংযুক্ত আরব আমিরাতের একদিনের আন্তর্জাতিক ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাত জাতীয় ক্রিকেট দলের অধিনায়ক